Representar obres de teatru n'asturianu entá xenera resistencies de munches clases, y eso nun tendría que ser asina
#000000
Representación de 'La reina la guapera de Leenane', de la compañía Nun tris, que ganó'l Premiu de Teatru Nel Amaro na última edición.
#000001
Sicasí ye entendible que’l teatru, qu’atropa aspeutos estremaos d’otres munches disciplines —magar que nun siempres emplegue la palabra—, tien munchu que ver cola llingua na que se represente y col so contestu sociocultural. Per otru llau, les artes escéniques y, poro, el teatru son, ente otres coses, una actividá profesional, pero poques de les decenes de compañíes profesionales asturianes apuesten por facer teatru n’asturianu; nun constitúi una actividá económica rentable, y el que lo seya nun depende direutamente d’elles. Anque’ teatru n’asturianu seya teatru, y mientres que n’otros pueblos de la nuesa redolada ye daqué asumío y normalizao, n’Asturies nun ye lo mesmo representar, por casu, Antígona n’asturianu qu’en castellán. Representar n’asturianu entá xenera resistencies de munches clases, ensin dubia. Y eso nun tendría por qué ser asina.
#000008
Amás nel casu que nos ocupa vuelve a cumplise aquello de que’l teatru ye un reflexu de la vida. Si nesti artículu sustiúise “teatru asturianu” por “llingua asturiana” taríemos falando cásique del mesmu procesu. Quiciabes el públicu seya de dalguna forma ayenu a estes custiones de fondu; habría que dicir que gran parte de la xente de teatru asturiana tamién lo ye (por munches razones), y por supuestu, l’Alministración, que nun xeneró hasta esti momentu preséu nengún que recueya, sistematice, ponga en valor y esparda’l nuesu patrimoniu escénicu. La oficialidá del asturianu va valinos, ente otres coses, pa ser un poco más conscientes de lo que fuimos, somos, y seremos. El teatru asturianu tamién tien falta d’ella; magar qu’entá precisa de dalgún pasu alantre más pa llegar a ser esi allampiáu y necesariu axente tresmisor de valores al serviciu de la llibertá d’espresión y de la ciudadanía.
#000009